
2 DR.30.6.2008 

 
 Tuan Yang di-Pertua, untuk makluman Yang Berhormat juga, berdasarkan 
keputusan jawatankuasa tersebut; dua buah blok sedia ada di pusat tahanan sementara 
Menggatal dijadikan rumah perlindungan sementara bagi kanak-kanak jalanan warga 
negara asing dan kementerian telah menyalurkan sebanyak RM250 ribu kepada Jabatan 
Perkhidmatan Kebajikan Am Sabah untuk menyediakan kemudahan mesra kanak-kanak. 

 Peruntukan tersebut termasuklah bagi menyediakan peralatan tempat tinggal, 
membeli makanan tambahan dan bekalan susu serta kemudahan untuk aktiviti yang 
menyokong perkembangan kanak-kanak seperti bahan pelajaran dan juga alat-alat 
permainan.  Aspek pendidikan turut diberi perhatian di mana Jabatan Perkhidmatan 
Kebajikan Am Sabah telah melantik enam orang guru sambilan kepada kanak-kanak 
jalanan yang berada di Pusat Perlindungan Ehsan tersebut.  Perkhidmatan guru ini juga 
dipanjangkan kepada blok yang menempatkan wanita dengan anak-anak kecil, supaya 
masa lapang mereka diisi dengan aktiviti yang berfaedah. 

 Untuk makluman Yang Berhormat, kerajaan juga meningkatkan tindakan 
penguatkuasaan bagi menangani masalah pendatang asing tanpa izin dan kanak-kanak 
jalanan sedia ada.  Dalam hal ini agensi penguat kuasa seperti Polis Diraja Malaysia, 
Jabatan Imigresen dan Jabatan Pendaftaran Negara mengadakan operasi berterusan bagi 
menahan serta menghantar pendatang asing tanpa izin dan kanak-kanak jalanan ini pulang 
ke negara asal masing-masing.  Terima kasih Tuan Yang di-Pertua. 

 Tuan Yang di-Pertua:  Yang Berhormat Kalabakan. 

 Datuk Abdul Ghapur bin Salleh [Kalabakan]:  Tuan Yang di-Pertua, saya 
mengucapkan berbanyak-banyak terima kasih kepada kementerian.  Saya tahu bahawa 
pusat tahanan yang ada di Menggatal sudah lebih 10 tahun.  Menggatal, itu nama asalnya.  
Tuan Yang di-Pertua, Jawatankuasa khas ini ditubuhkan, mungkin kita mengalu-alukannya 
tetapi kita ingin tahu daripada kementerian akan keberkesanan jawatankuasa ini. 

 Pertamanya, di Sabah kita ada Kementerian Kebajikan Sabah.  Sebenarnya kita 
ada dua kementerian iaitu Kementerian Kebajikan Sabah dan satu lagi ialah federal.  Jadi, 
mana satu yang berkuasa ke atas anak-anak jalanan ini. 

 Kedua, saya ingin tahu kerana jawatankuasa yang ada ini mungkin tidak begitu 
berkesan, adakah kementerian bercadang mungkin melantik satu agensi atau satu syarikat 
di mana agensi atau satu syarikat ini akan mengambil semua anak-anak di seluruh Sabah 
ini untuk dilatih seperti dalam bidang perladangan atau lain-lain bidang.  Adakah cadangan 
kementerian seperti itu?  Terima kasih. 

 Puan Noriah  Kasnon:  Terima kasih, Yang Berhormat.  Sebagaimana yang saya 
nyatakan tadi, sebenarnya pihak kementerian di peringkat Persekutuan dan juga Jabatan 
Perkhidmatan Kebajikan negeri Sabah saling bekerjasama.  Kita di peringkat Persekutuan 
telah mengeluarkan peruntukan sebanyak RM250 ribu dan untuk tahun 2008 ini sebanyak 
RM500 ribu daripada peruntukan sedia ada untuk kita salurkan bagi menjaga kebajikan 
kanak-kanak jalanan yang ditahan ataupun diletakkan di Rumah Perlindungan Ehsan, di 
pusat tahanan sementara Menggatal ini.   

 Berkenaan dengan sama ada terdapat pihak-pihak lain yang mungkin boleh 
membantu dalam pengurusan dan kebajikan kanak-kanak jalanan ini, sememangnya kita 
bekerjasama khususnya untuk tujuan pendidikan.  Terdapat tiga buah NGO yang pada 
masa ini menyediakan pendidikan kepada kanak-kanak warganegara asing ataupun kanak-
kanak jalanan yang tidak bersekolah ini iaitu HUMANA, di mana mereka telah mentadbir 
sebanyak 46 buah sekolah di sektor perladangan di Sabah khususnya bagi kanak-kanak 
jalanan yang berjumlah hampir 3,000 orang. 

■1010 

Korea Food for the Hungry International telah mengadakan – ‘Numbak’ Centre 
dipanggilnya – untuk kanak-kanak asing ataupun kanak-kanak jalanan yang kurang mampu 
sejak dari tahun 2004.  Mereka ada guru besar, ada guru tempatan dan juga sukarelawan 
daripada Korea sendiri dan juga terdapat sebuah lagi iaitu All Saints Academy Church yang 
turut membantu untuk menyediakan program-program pendidikan.  Sementara itu Jabatan 
Perkhidmatan Kebajikan Am di Sabah juga pada hari ini masih menunggu cadangan 



Tuan Yang di-Pertua, untuk makluman Yang Berhormat juga, berdasarkan keputusan jawatankuasa tersebut; dua buah blok sedia ada di pusat tahanan sementara Menggatal dijadikan rumah perlindungan sementara bagi kanak-kanak jalanan warga negara asing dan kementerian telah menyalurkan sebanyak RM250 ribu kepada Jabatan Perkhidmatan Kebajikan Am Sabah untuk menyediakan kemudahan mesra kanak-kanak. Peruntukan tersebut termasuklah bagi menyediakan peralatan tempat tinggal, membeli makanan tambahan dan bekalan susu serta kemudahan untuk aktiviti yang menyokong perkembangan kanak-kanak seperti bahan pelajaran dan juga alat-alat permainan. Aspek pendidikan turut diberi perhatian di mana Jabatan Perkhidmatan Kebajikan Am Sabah telah melantik enam orang guru sambilan kepada kanak-kanak jalanan yang berada di Pusat Perlindungan Ehsan tersebut. Perkhidmatan guru ini juga dipanjangkan kepada blok yang menempatkan wanita dengan anak-anak kecil, supaya masa lapang mereka diisi dengan aktiviti yang berfaedah. Untuk makluman Yang Berhormat, kerajaan juga meningkatkan tindakan penguatkuasaan bagi menangani masalah pendatang asing tanpa izin dan kanak-kanak jalanan sedia ada. Dalam hal ini agensi penguat kuasa seperti Polis Diraja Malaysia, Jabatan Imigresen dan Jabatan Pendaftaran Negara mengadakan operasi berterusan bagi menahan serta menghantar pendatang asing tanpa izin dan kanak-kanak jalanan ini pulang ke negara asal masing-masing. Terima kasih Tuan Yang di-Pertua. Tuan Yang di-Pertua: Yang Berhormat Kalabakan. Datuk Abdul Ghapur bin Salleh [Kalabakan]: Tuan Yang di-Pertua, saya mengucapkan berbanyak-banyak terima kasih kepada kementerian. Saya tahu bahawa pusat tahanan yang ada di Menggatal sudah lebih 10 tahun. Menggatal, itu nama asalnya. Tuan Yang di-Pertua, Jawatankuasa khas ini ditubuhkan, mungkin kita mengalu-alukannya tetapi kita ingin tahu daripada kementerian akan keberkesanan jawatankuasa ini. Pertamanya, di Sabah kita ada Kementerian Kebajikan Sabah. Sebenarnya kita ada dua kementerian iaitu Kementerian Kebajikan Sabah dan satu lagi ialah federal. Jadi, mana satu yang berkuasa ke atas anak-anak jalanan ini. Kedua, saya ingin tahu kerana jawatankuasa yang ada ini mungkin tidak begitu berkesan, adakah kementerian bercadang mungkin melantik satu agensi atau satu syarikat di mana agensi atau satu syarikat ini akan mengambil semua anak-anak di seluruh Sabah ini untuk dilatih seperti dalam bidang perladangan atau lain-lain bidang. Adakah cadangan kementerian seperti itu? Terima kasih. Puan Noriah Kasnon: Terima kasih, Yang Berhormat. Sebagaimana yang saya nyatakan tadi, sebenarnya pihak kementerian di peringkat Persekutuan dan juga Jabatan Perkhidmatan Kebajikan negeri Sabah saling bekerjasama. Kita di peringkat Persekutuan telah mengeluarkan peruntukan sebanyak RM250 ribu dan untuk tahun 2008 ini sebanyak RM500 ribu daripada peruntukan sedia ada untuk kita salurkan bagi menjaga kebajikan kanak-kanak jalanan yang ditahan ataupun diletakkan di Rumah Perlindungan Ehsan, di pusat tahanan sementara Menggatal ini. Berkenaan dengan sama ada terdapat pihak-pihak lain yang mungkin boleh membantu dalam pengurusan dan kebajikan kanak-kanak jalanan ini, sememangnya kita bekerjasama khususnya untuk tujuan pendidikan. Terdapat tiga buah NGO yang pada masa ini menyediakan pendidikan kepada kanak-kanak warganegara asing ataupun kanak- kanak jalanan yang tidak bersekolah ini iaitu HUMANA, di mana mereka telah mentadbir sebanyak 46 buah sekolah di sektor perladangan di Sabah khususnya bagi kanak-kanak jalanan yang berjumlah hampir 3,000 orang. #1010. Korea Food for the Hungry International telah mengadakan- 'Numbak' Centre dipanggilnya- untuk kanak-kanak asing ataupun kanak-kanak jalanan yang kurang mampu sejak dari tahun 2004. Mereka ada guru besar, ada guru tempatan dan juga sukarelawan daripada Korea sendiri dan juga terdapat sebuah lagi iaitu All Saints Academy Church yang turut membantu untuk menyediakan program-program pendidikan. Sementara itu Jabatan Perkhidmatan Kebajikan Am di Sabah juga pada hari ini masih menunggu cadangan.